Rolandas Mackevičius

Rolandas Mackevičius – (g. 1984 m. gegužės 24 d. Vilniuje) – Lietuvos TV laidų ir renginių vedėjas, prodiuseris.

Rolandas Mackevičius įstojo į Mykolo Romerio universitetą, baigė teisės ir valdymo bakalauro studijas, vėliau Utenos kolegijoje baigė teisės bakalauro studijas. Nuo 2004 m. Rolandas Mackevičius dirbo televizijos laidoje „Dušas“. 2007 m. įsidarbino radijo stotyje ZIP FM, dirbo laidų vedėju ir tais pačiais metais įkūrė projektą „Radistai“. Rolandas ir Ieva Ambrazaitė susipažino 2011-ųjų vasarą, kai Rolandas atsidūrė „Olialia“ mergaičių atrankos komisijos gretose, o Ieva su „Pinup Girls“ tuo metu scenoje surengė pasirodymą. 2012 m. Rolandas pasipiršo Ievai, 2013 m. gruodžio 7 d. įvyko poros vestuvės. 2014 m. gimė sūnus Motiejus Mackevičius. 2018 m. porai gimė dukra Meilė Marija Mackevičiūtė. Nuo 2013 m. įvyko 5„ Radistai Village“ festivaliai, 2016 m. įvyko didžiuliai pasirodymai – „Radistai Castle“ Trakuose bei „Radistai Arena Show“ Žalgirio arenoje. Nuo 2019 m. Rolandas Mackevičius pradėjo vesti populiarią „Delfi TV“ laidą „Nepatogūs klausimai“. Tais pačiais metais kartu su Mantu Stonkumi ir Mantu Katleriu pradėjo įgyvendinti lietuviško turinio platformą „Negyvas Eteris“ bei pradėjo populiarią tinklalaidę „Vėl tie patys“. R. Mackevičius 2020 m. pristatė muzikinį projektą „Bande Role“, kurio metu perdainuojamos žinomos lietuvių atlikėjų dainos.

Tėvas kilęs iš Lyduokių.

TV laidos 

 2014 m. su Jonu Nainiu vedė Muzikos asociacijos metų apdovanojimus „M.A.M.A.2013“
 2014 m. vedė LNK laidą „Norim dar! Su Radistais“
 2015 m. su Jonu Nainiu vedė LNK eterio projektą „Supermiestas“
 2015 m. su Jonu Nainiu vedė LNK eterio projektą „Mano vyras gali“
 2015 m. su Jonu Nainiu vedė Lietuvos balsas ketvirtąjį sezoną.
 2016 m. vedė BTV žaidimą „Ant liežuvio galo“
 2017 m. vedė Lietuvos balsas penktąjį sezoną
 2018 m. vedė Lietuvos balsas šeštąjį sezoną
 2018 m. vedė LNK laidą „Mes vieno kraujo“
 Nuo 2019 m. veda  Delfi.lt transliuojamus „Nepatogūs klausimai“ laidą.
 2019 m. vedė Lietuvos balsas. Vaikai pirmąjį sezoną
 2020 m. vedė Lietuvos balsas septintąjį sezoną
 2020 m. vedė Lietuvos balsas. Vaikai antrąjį sezoną
 2021 m. vedė Lietuvos balsas aštuntąjį sezoną
 2021 m. vedė Lietuvos balsas. Vaikai trečiąjį sezoną
 2022 m. vedė Lietuvos balsas „Kartos“ sezoną
 2023 m. vedė Lietuvos balsas dešimtąjį sezoną.

Diskografija

Albumai: 

 2016 m. Radistai „On Air“
 2016 m. Radistai „On Road“

Singlai: 

 2020 m. Bande Role „Tu privalai mylėt“
 2020 m. Bande Role „Išleiskit“
 2020 m. Bande Role „Neliesk“ (feat. Rytis Cicinas)
 2021 m. Bande Role „Vasarėja“

Apdovanojimai 

 2017 m. kartu su Jonu Nainiu laimėjo „Mylimiausio metų TV ir laidų vedėjo“ kategorijoje „Žmonės“ apdovanojimuose

Šaltiniai 

Lietuvos laidų vedėjai
Lietuvos renginių vedėjai
Lietuvos prodiuseriai